open-index/open-wikipedia-markdown huggingface dataset:
Tross

Et **tross** (via middelnedertysk *trosse*, fra fransk *trousse* «pakke, bunt») er militært reisegods, og i utvidet betydning også personer som følger en hærs tren.

I eldre tider var det vanlig at europeiske hærer i felt ble fulgt av et stort antall sivile handlere og håndverkere, og disse ble da betegnet som tross.  Ettersom de militære myndighetene i eldre tid ikke tilbød soldatene noen felles bespisning eller andre fornødenheter, var det opp til den enkelte soldaten selv å sørge for mat og klær. Trosset fremsto som nødvendige for hærens husholdssystem og ble ansett som en selvsagt del av det militære livet, selv om det periodevis ble utsatt for harde restriksjoner. Trosset kunne dessuten omfatte ektefellene til både offiserer og soldater, kvinner som livnærte seg av å vaske, sy, lage mat og andre husholdningstjenester, samt prostituerte kvinner,.  Alle disse kvinnene ble ansett som en viktig støtte for den militære disiplinen, siden man anså at de hadde en dempende effekt på plyndring og seksuelle overgrep mot lokalbefolkningen som ellers kunne blitt konsekvensene. Med fremveksten av de nasjonale hærene på 1500-tallet ble trosset regulert, og en vanlig trend var at soldathustruene fikk økt status, mens de prostituerte kvinnene og andre som ikke var gift med soldater ble utestengt.

## Sverige
I Sverige var trosset i lang tid meget omfattende. På 1600-tallet inngikk en stor del av mannskapets familier i trosset, mens det først kun hadde inneholdt mannskapets egne eiendeler, telt og mat. Med indelningsverket hadde gårdeiere (*rotehållare* og *rusthållare*) ansvar for å anskaffe og underholde trosset for mannskapet ved regimentene. For øvrig ble det anskaffet av kronen eller av offiserene i spørsmålet om hester og utrustning.

Størrelsen på trosset ble bestemt gjennom *tågordningen*. Foruten det reglementerte trosset kunne et særskilt tross av mat og lignende føres med.

Ordet *tross* anvendes i moderne tid i navnet på militære avdelinger som har forpleining som hovedoppgave.

## Referanser
Henrik Røa

**Henrik Røa** (født 5. august 1995) er en norsk alpinist som representerer IL Heming. Han debuterte i verdenscupen i 2019, og tok sine første verdenscuppoeng da han ble nummer 16 i utfor i Hahnenkammrennene i Kitzbühel 24. januar 2021. Han deltok i VM Cortina i 2021 med tiendeplass i utfor som beste resultat. Han ble norsk mester i utfor i Narvik i 2022. 

## Referanser


## Eksterne lenker
*
Benito Boldi

**Benito Boldi** (født 19. februar 1934 i Tarcento i provinsen Udine i Italia, død 3. februar 2021 i Biella i Piemonte) var en italiensk fotballspiller som spilte i forsvar. 

## Karriere
Boldi var med i forballaget Juventus som vant Serie A i 1957-58, og Coppa Italia sesongen etter. Han spilte for SPAL og Catania i Serie B og for Cesena og Biellese i Serie C.

Hans brødre Mario Boldi og Luciano Boldi var også profesjonelle fotballspillere. For å skjelne mellom dem ble de betegnet med romertall - Benito var **Boldi II**.

Boldi døde 3. februar 2021 i en alder av 86 år av covid-19, seks dager før sin 87-årsdag.

## Referanser


## Eksterne lenker
*
Trollkors

Et **trollkors** er i Sverige og Norge et bøyd jernstykke som bæres som en amulett for å avverge ondsinnet magi, som hevdes å stamme fra middelalderens Sverige. Ifølge de som hevder at det er ekte, representerte det det norrøne symbolet på beskyttelse; altså hvis en person hadde på seg dette symbolet, trodde de at sjansene for å havne i fare ville avta. Imidlertid, selv om det ofte betraktes som en del av svensk folklore, ble det først skapt - som et smykke - av smeden Kari Erlands fra det vestlige Dalarna en gang på slutten av 1990-tallet. Det ble hevdet å ha vært en kopi av en beskyttende rune som ble funnet på besteforeldrenes gård, men dette er ikke bekreftet. Selv om det likner litt på odelsrunen, et symbol for arv eller arvet eiendom i den eldre futharken, så er det mer sannsynlig at Erlands feiltolket et bumerke for å være et beskyttende symbol.

## Referanser
Prism-200

**Prism 200** er en liten, men sofistikert radar som kan vise et 3D-bilde gjennom en vegg. Den er designet for å støtte
politi, spesialstyrker og nødetater med med informasjon om gjenstander, mennesker og bevegelser bak en vegg når 
andre kilder til en slik situasjonsforståelse ikke er tilgjengelige.

## Referanser
Muslihan Diding Sutrisno

**Muslihan Diding Sutrisno** (født 4. august 1946 i Bengkulu på Sumatra i Nederlandsk India, død 6. desember 2020 samme sted i Indonesia) var en indonesisk militæroffiser (oberstløytnant) og politiker.

Han var medlem av Partai Hati Nurani Rakyat. Han var regent av Rejang Lebong fra 1994 til 1999, og av Bengkulu Utara fra 2001 til 2006.

Muslihan DS døde den 6. desember 2020 i Bengkulu av covid-19 i en alder av 74 år.

## Referanser
Ionsyklotronresonans

**Ionsyklotronresonans** er et fenomen relatert til bevegelse av ioner i et magnetfelt. Den brukes til å akselerere ioner i et syklotron, og til å måle massene til en ionisert analytt i massespektrometri, spesielt med Fourier-transform ion syklotron resonansmassespektrometre. Den kan også brukes til å følge kinetikken til kjemiske reaksjoner i en fortynnet gassblanding, forutsatt at disse involverer ladede arter.

## Definisjon av resonansfrekvensen
Et ion i et statisk og jevnt magnetfelt vil bevege seg i en sirkel på grunn av Lorentz-kraften. Vinkelfrekvensen til denne syklotronbevegelsen for en gitt magnetfeltstyrke B er gitt av

: \omega = 2\pi f = \frac{zeB}{m},

hvor z er antallet positive eller negative ladninger av ionet, e er elementærladning  og m er massen av ionet. Et elektrisk eksitasjonssignal med frekvens f vil derfor resonere med ioner som har et masse-ladningsforhold m/z gitt av

: \frac{m}{z} = \frac{eB}{2\pi f}.

Den sirkulære bevegelsen kan være overlagret med en jevn aksial bevegelse, noe som resulterer i en spiral, eller med en jevn bevegelse vinkelrett på feltet (f.eks. I nærvær av et elektrisk eller gravitasjonsfelt) som resulterer i en sykloid.

## Ion syklotron resonans varme
**Ionsyklotronresonansoppvarming** (eller **ICRH** fra engelsk Ion cyclotron resonance heating) er en teknikk der elektromagnetiske bølger med frekvenser tilsvarende ionesyklotronfrekvensen brukes til å varme opp et plasma. Ionene i plasmaet absorberer den elektromagnetiske strålingen, og som et resultat av dette øker sin kinetiske energi. Denne teknikken brukes ofte til oppvarming av tokamak-plasmaer.

## I solvind
8. mars 2013 lanserte NASA en artikkel der ionesyklotronbølger ble identifisert av sin sonde romfartøy kalt WIND som den viktigste årsaken til oppvarming av solvinden når den stiger opp fra solens overflate. Før denne oppdagelsen var det uklart hvorfor solvindpartiklene ville varme seg opp i stedet for å kjøle seg ned når de kom raskt fra solens overflate.

## Referanser
Vestre Innlandet tingrett

**Vestre Innlandet tingrett** var en norsk domstol som eksisterte mellom 2021 og 2025.

Domstolen ble opprettet 26. april 2021 gjennom en sammenslåing av Gjøvik tingrett, Nord-Gudbrandsdal tingrett, Sør-Gudbrandsdal tingrett og Valdres tingrett. Domstolen sogner til Innlandet lagsogn i Eidsivating lagdømme og hadde rettssted på Fagernes, Gjøvik, Lillehammer og Vågåmo. 13. mai 2024 la regjeringen frem forslag om å dele Vestre Innlandet tingrett i to: Gudbransdal tingrett, med rettssteder i Lillehammer og Vågåmo, og Gjøvik og Valdres tingrett, med rettssteder i Fagernes og Gjøvik.

Rettskretsen dekket kommunene Dovre, Etnedal, Gausdal, Gjøvik, Gran, Lesja, Lillehammer, Lom, Nord-Aurdal, Nord-Fron, Nordre Land, Ringebu, Sel, Skjåk, Søndre Land, Sør-Aurdal, Sør-Fron, Vestre Slidre, Vestre Toten, Vang, Vågå, Østre Toten, Øyer og Øystre Slidre.

Den 10. juni 2025 ble Vestre Innlandet tingrett delt i Gudbrandsdal tingrett og Vestoppland og Valdres tingrett.

## Sorenskrivere
* Ingjerd Thune (2021–2025)

## Referanser


## Eksterne lenker
*
Agder tingrett

**Agder tingrett** er en norsk domstol som ble opprettet 26. april 2021 gjennom en sammenslåing av Aust-Agder tingrett, Kristiansand tingrett og Lister tingrett. Domstolen sogner til Agder lagsogn i Agder lagmannsrett og har rettssteder med faste rettssaler i Arendal, Farsund og Kristiansand.

Domstolen har en bemanning på rundt 70 medarbeidere, herunder 28 dømmende årsverk inkludert sorenskriver.

Rettskretsen dekker 24 kommuner i Agder fylke: Arendal, Birkenes, Bygland, Bykle, Evje og Hornnes, Farsund, Flekkefjord, Froland, Gjerstad, Grimstad, Hægebostad, Iveland, Kristiansand, Kvinesdal, Lillesand, Lindesnes, Lyngdal, Risør, Tvedestrand, Valle, Vegårshei, Vennesla, Åmli og Åseral. Dette er alle kommuner i Agder med unntak av Sirdal, som tilhører Sør-Rogaland tingrett.

## Referanser


## Eksterne lenker
*
Alexander Alexeyevich Makarov

**Alexander Alexeyevich Makarov** er en russisk fysiker som ledet teamet som utviklet Orbitrap, en type massespektrometer, og mottok i 2008 American Society for Mass Spectrometry Distinguished Contribution in Mass Spectrometry Award for denne utviklingen. I november 2013 ble han utnevnt til professor ved spesiell utnevnelse av høyoppløselig massespektrometri ved Institutt for kjemi og Bijvoet senter for biomolekylær forskning ved Utrecht University i Nederland.

Fra og med 2016 er han direktør for Global Research for Life Sciences Mass Spectrometry ved Thermo Fisher Scientific.

## Referanser
Kvanefjeld

**Kvanefjeld** er et fjellplatå åtte kilometer nordøst for Narsaq i Sydgrønland. Platået ligger 5-600 meter over havet og er den nordligste del av Ilímaussaq-komplekset, en intrusjon med høyt innhold av sjeldne grunnstoffer.

På 1960-tallet ble det foretatt en prøveutvinning av 20 000 tonn uranholdig malm i Kvanefjeld, med henblikk på utnyttelse i planlagte danske atomkraftverk. Det ble påvist 325 g uran per tonn malm. Kartleggingen viste en forekomst av | milliard tonn uranmalm, med drivverdig innhold av thorium, zirkonium, niob, yttrium, sink, tinn, litium og beryllium.

Den politiske stemningen vendte seg bort fra atomkraft på 1970-tallet. Da Folketinget i 1985 vedtok at det ikke skulle bygges atomkraftverk i Danmark, ble utvinningen fra Kvanefjeld utsatt på ubestemt tid. I 2013 åpnet Grønlands Selvstyre igjen for uranprospektering, og siden 2015 har det delvis kinesiskeide australske selskapet «Greenland Minerals» forberedt utvinning av sjeldne jordarter, med uran som biprodukt. Selskapets miljøutredning ble godkjent i 2020.

Lokalt var det i 2021 en protestbevegelse, «Urani? Naamik» (Uran? Nei takk)

## Referanser
The X-Files: I Want to Believe

***The X-Files: I Want to Believe*** er en amerikansk thriller-film fra 2008, regissert av Chris Carte. Manus ble skrevet av Chris Carter og Frank Spotnitz. Dette var en oppfølger til filmen The X-Files fra 1998. Hovedrollene spilles av David Duchovny og Gillian Anderson, som gjentok sine roller som henholdsvis Fox Mulder og Dana Scully.

## Handlingsreferat
Dana Scully, tidligere FBI-agent, arbeider nå som doktor ved et sykehus. FBI-agent Mosely Drummy kontakter Scully for å få hjelp til å finne Scullys tidligere partner og kollega, Fox Mulder, som har skjult seg fra FBI i mange år. Drummy ønsker Mulders hjelp med å undersøke forsvinningen til flere kvinner fra Vest-Virginia, hvorav den siste er en ung FBI-agent som heter Monica Bannan. Scully sier seg enig, og overbeviser en motvillig Mulder om å hjelpe til.

Mulder og Scully blir tatt med til Washington D.C. hvor FBI-agent Dakota Whitney ber om Mulders ekspertise etter at FBI har oppdaget en avskåret menneskearm. Mulder møter også en tidligere prest, Joseph Fitzpatrick Crissman, som ble anklaget for misbruk av 37 altergutter ved kirken hans. Presten påstår at Gud sender ham visjoner om alle disse forbrytelsene. En annen kvinne blir kjørt av veien av en lastebil kjørt av Janke Dacyshyn, som deretter bortfører henne.

Presten Joe Fitzpatrick rekrutteres igjen for å gi FBI hjelp angående denne bortførte kvinnen. Presten leder FBI til det som snart viser seg å være en frossen gravplass for drepte mennesker. Dette fører FBI til slutt mot Janke Dacyshyn, en transportør fra Richmond i Virginia, og Franz Tomczeszyn - som var blant de ungdommene som Joe tidligere misbrukte seksuelt. FBI forsøker å arrestere Dacyshyn, men han unnslipper så vidt - og han bortfører Mulder for å drepe ham. Scully kontakter derfor hennes gamle overordnede fra FBI, Walter Skinner, for å få ytterligere hjelp.

## Skuespillere

* David Duchovny som Fox Mulder.
* Gillian Anderson som Dr. Dana Scully.
* Amanda Peet som FBI-spesialagent Dakota Whitney.
* Billy Connolly som presten Joseph Crissman.
* Xzibit som FBI-spesialagent Mosley Drummy.
* Mitch Pileggi som FBI-direktør Walter Skinner.
* Callum Keith Rennie som Janke Dacyshyn.
* Adam Godley som presten Ybarra.

## Eksterne lenker
* 
* Film-trailer, Youtube.com
Hvit nasjonalisme

**Hvit nasjonalisme** er en form for nasjonalisme eller pan-nasjonalisme som bygger på forestilling om at «hvite» personer tilhører en egen menneskerase. Tankeretningen eller bevegelsen overlapper med hvit makt og alt-right. Hvit nasjonalisme handler blant annet om at hvite («hvite identitet») bør dominere i vestlige land og de motsetter seg ikke-hvit innvandring. Hvite nasjonalister omtaler seg til dels som «raserealister» og fører ofte et akademisk språk fremfor rasistisk sjargong. Mens hvit makt mener hvite er en overlegen rase, legger hvit nasjonalisme vekt på adskillelse av det som anses som forskjellige raser. Betegnelsen på engelsk (*white nationalism*) er kjent siden 1925. Den amerikanske politikeren Donald Trump appellerte til denne bevegelsen.

Brenton Tarrant som utførte moskéangrepet på New Zealand 2019 skal ha hatt tilknytning til denne tankeretningen.

Vigrid omtales som tilhengere av hvit nasjonalisme.

## Se også
* Hvit makt (*White Power*), «hvit overmakt», «hvit overlegenhet» (*Hvit Supremacy*), «hvit stolthet» (*White Pride*) 
* «Den hvite rasen», «den kaukasoide rasen», «den ariske rasen»
* Alt-right, høyreekstremisme
* Nynazisme, rasisme

## Referanser
Yves Vander Cruysen

**Yves Vander Cruysen** (født 9.mars 1963 i Uccle i Belgia, død 24. november 2020 i Bruxelles) var en belgisk journalist, historiker og politisk aktivist som hadde vervet som  oldermann (*schepen*) av Waterloo.

## Biografi
Etter studier i journalistikk begynte Cruysen sin karriere i det yrket for avisene *[[L'Avenir (Belgia)|L'Avenir]]* og *L'Instant*. Han ble så talsmann for den vallonske økonomiminister og startet flere fjernsynsprogrammer, som *Les balades de Sandrine* og *L'odyssée de l'Objet*. Han hjalp med å uppgradere åstedet for slaget ved Waterloo og satt i styret for *Wallonie-Bruxelles Tourisme*.

Han var oldermann for kultur i Waterloo fra 1991 til sin død, og provinsråd for Vallonsk Brabant fra 1999 til sin død. Cruysen grunnla *Wallimage*, var administrator av *Fondation Folon* og startet *Belgo-Festival de Waterloo*. Han startet også *Waterloo Historical Film Festival*}, *Grandes Conférences Historiques de Waterloo*, og *Association de promotion du cinéma belge CinéWa*. Han skapte «Waterloo Connection», som fremmet internasjonal oppmerksomhet rundt slaget ved Waterloo.

Yves Vander Cruysen døde av covid-19 den 24. november 2020 på Saint-Luc-sykehuset i Bruxelles i en alder av 57 år.

## Bibliografi
**Trois siècles d’Histoire à Waterloo* (1987)
**Les Cent Jours de Waterloo* (1990)
**Waterloo* (1996)
**Récits de guerre en Brabant wallon* (2004)
**Un siècle d’histoire en Brabant wallon* (2007)
**La Wallonie vue par les grands écrivains* (2011)
**Curieuses histoires des aventures belges. Quand nous partions à la conquête du Monde* (2011)
**Curieuses histoires des inventeurs belges* (2012)
**Pierre Minuit, l’homme qui acheta Manhattan* (2013)
**Made in France, non c’est du Belge* (2013)
**Waterloo démythifié* (2014)
**De Waterloo à Sainte-Hélène* (2015)
**Les plus belles traces de Victor Hugo en Belgique* (2016)
**Waterloo, 70 000 ans d’histoires* (2017)

## Utmerkelser
*Ridder av Leopoldsordenen
*Ridder av Leopold IIs orden

## Referanser
Liz Cheney

**Elizabeth Lynne Cheney** (født 1966) er en amerikansk advokat og politiker som representerte delstaten Wyoming i USAs representanthus fra 2017 til 2023. Hun er medlem av Det republikanske parti, og var fra 2019 til 2021 med i ledelsen for de republikanske representantene.

## Familie og utdanning
Liz Cheney er datter av visepresident Dick Cheney og Lynne Cheney. Cheney tok en bachelorgrad ved Colorado College i 1984, og tok senere en doktorgrad i rettsvitenskap i 1996 ved Chicago Law School. Hun er gift og har fem barn.

## Karriere
Liz Cheney var statsansatt fra 1989 til hun gikk tilbake til studier i 1993. Etter 1996 jobbet hun som advokat, og i 2002 ble hun ansatt i «Bureau of Near Eastern Affairs», en del av utenriksdepartementet som arbeider med utenrikssaker relatert til Midtøsten. I 2004 arbeidet hun i sin fars valgkampapparat, før hun gikk tilbake til å arbeide med utenrikssaker.

I 2013 stilte Cheney til valg som senator for Wyoming, men det republikanske partiet valgte å støtte sittende Mike Enzi.

I 2015 pensjoerte Cynthia Lummins seg, og Cheney stilte til valg til representantenes hus i 2016, og vant. Hun ble gjenvalgt både i 2018, da hun vant 21 av 23 valgkretser, og i 2020 med 69% av stemmene.

## Standpunkter
Cheney har markert seg som en ideologisk konservativ politiker, med fokus på nasjonal sikkerhet, støtte til det militære, og en positiv holdning til private foretak. Cheney har markert seg som tilhenger av Israels rett til å «ta selvstendige valg uavhengig av ytre press», som ble forstått som at Israel kan sette sine egne grenser.

Cheney var en av de som stemte for å stille Donald Trump for riksrett etter stormingen av den amerikanske kongressen i 2021.  I mai 2021 mistet Cheney sin lederposisjon i det republikanske partiet, da som et resultat av å ha kritisert Trump for å ikke godta valgresultatet fra 2020.

## Referanser


## Eksterne lenker
* 
* 
*  
*
Marius Bøe

**Marius Lenni Bøe** (født 1981) er en norsk fotballtrener og tidligere fotballspiller som er assistenttrener for . 

Som spiller var han aktiv i klubbene Sogndal Fotball og IL Høyang. Assistenttrener under Eirik Bakke i Sogndal Fotball sesongene 2015–2017, og 2020–2021.

Fra mai til juni 2023 var han fungerende hovedtrener for .

## Referanser


## Eksterne lenker
*
Kjeld Bonfils

**Kjeld Bonfils** (1918–1984) var en dansk jazzpianist og vibrafonist.

Bonfils var utdannet arkitekt og autodidakt som musiker. I årene 1940–43 spilte han hos Svend Asmussen, hos Peter Rasmussen i 1943–45, og i 1945 var han med i Harlem Kiddies. Bonfils opptrådte i både Sverige og Norge med egne ensembler.

Til tross for sin korte karriere, hører han til blant de betydeligste danske jazzpianister.

## Referanser


## Eksterne lenker
*
Bamlanivimab

**Bamlanivimab** er et monoklonalt antistoff som Food and Drug Administration (FDA) i USA i november 2020 gav autorisasjon for nødbruk for behandling av lettere eller moderat covid-19-sykdom. 16. april 2021 trakk FDA tilbake tillatelsen, ikke fordi det ikke virket, men fordi alternative behandlinger med færre bivirkninger var tilgjengelige.

Antistoffet binder seg til den delen av det såkalte spikeproteinet som SARS-CoV-2 bruker for å knytte seg til menneskelige celler. Derved hindres viruset i å trenge inn i cellen. Legemiddelet blir utviklet av selskapet Lilly, etter at det kanadiske bioteknologiselskapet AbCellera hadde identifisert antistoffet fra en blodprøve fra en tilfrisknet covid-19-patient, og isolert genet. Behandlingen gis intravenøst.

## Litteratur
H. Blasius: ''Lilly erprobt monoklonalen Antikörper gegen Corona in Pflegeheimen''. www.deutsche-apotheker-zeitung.de, 7. august 2020.

## Referanser
Levanger sentrum kulturmiljø

**Levanger sentrum** er fredet ved forskrift som kulturmiljø etter kulturminneloven. "Formålet med fredningen av Levanger som kulturmiljø er å sikre og bevare et bymiljø av nasjonal verdi som viser et godt eksempel på norsk byutviklingshistorie, med hovedvekt på byplanhistorie, kulturhistorie og arkitektur. Spesielt gjelder dette det sammenhengende lave trehusmiljøet fra perioden fra 1896 frem til murtvangloven av 1904."

Strukturene i Levangers byrom har stor tidsdybde. Byplanen fra 1846, med mindre endringer etter bybrannen i 1897, er godt bevart og lett synlig i bylandskapet. Dette gjelder særlig gateløpene, der Sjøgata, Kirkegata og Håkon den godes gate løper parallelt med sjøen, med tverrgatene og parkaksen vinkelrett på disse. Den lukkede kvartalsstrukturen og karrébebyggelsen, akseelementene, åpningen av gateløpene ned mot sjøkanten, allmenningen mellom Sjøgata og bryggene, brutte hushjørner og arkitektoniske markeringer av viktige gatehjørner.

Fredningen gjelder eksteriørene og husfasadene mot gatene er de viktigste elementene i trehusmiljøet. Men fredningen gjelder alle husfasader, og dessuten faste konstruksjoner, bl.a. alle bakgårder, portrom, gategrunn med gateløp, faste dekker og belegg, bestemte arkeologiske kulturlag fra tiden etter 1536, parker og annen grønnstruktur. 

De første spor av urbanisering i Levanger er omtrent tusen år gamle; stedet har utviklet seg fra gård og kirkested til strandsted, tettsted og til slutt kjøpstad. Kulturlagene eldre enn 1546 er automatisk fredet, men i Levanger er det ønskelig å sikre yngre kulturlag som arkeologisk kildemateriale. 

## Bygninger
* Dampskipsbrygga i Levanger, Sjøgata 19, er oppført etter bybrannen i 1897 er fredet. 
* Nordenborggården, Kirkegata 36, er en fredet bygård av tre, oppført på gatehjørnet mellom Kirkegata og Sverres gate.

## Referanser


## Eksterne lenker
*Om Levanger på Riksantikvarens side RA
Teateråret 1965

**Teateråret 1965** er en oversikt over hendelser, verk, fødte og avdøde personer med tilknytning til teater i 1965.

## Nye drama

## Årets oppsetninger
*17. november – *[[Dødsdansen]]* var en en teateroppsetting basert på skuespillet *Dödsdansen* av August Strindberg. Den ble satt opp på Trøndelag Teater med Ellen Isefiær som instruktør.

## Fødsler

## Dødsfall


Fil:Somerset_Maugham_(1934).jpg|W. Somerset Maugham(1874–1965)
Fil:Thomas_Stearns_Eliot_by_Lady_Ottoline_Morrell_(1934).jpg|T.S. Eliot(1888–1965)
Fil:Eirik_Stubø.jpg|Eirik Stubø(1965–)
Fil:Skråblikk_Skandinavia_-_NMD_2014_(14136748724).jpg|Per H. V. Schreiner(1965–)
Fil:Iren_2017_2.jpg|Iren Reppen(1965–)


## Referanser
Matthew Hoppe

**Matthew Hoppe** (født 2001) er en amerikansk fotballspiller som spiller for den engelske klubben .

## Referanser


## Eksterne lenker
*
Christopher Lenz

**Christopher Lenz** (født 1994) er en tysk fotballspiller som spiller for . 

## Referanser


## Eksterne lenker
*
16. serierunde i Eliteserien 2021

Kampene i **16. serierunde i [[Eliteserien i fotball for menn 2021]]** ble omrokkert på grunn av Koronapandemien. Kampen mellom  og  ble spilt allerede onsdag 16. juni. Resterende kamper ble spilt lørdag 21. og søndag 22. august.











## Kampfakta

## Referanser
SPY Bird

**Spy bird** er en kinesisk drone eller et ubemannet lite fly med en ny teknologi som imiterer en fugl som ligner på en due. Dronen har da også kodenavnet "Dove" og
programmet ledes av en professor ved Nordvestre polytekniske universitet i Xian, Song Bifeng. Dronen beveger seg til 90% av en riktig due, fordi den flakser med vingene, har ikke
rotorblader og lager lite støy. Med et vingespenn på 50 centimeter og en vekt på 200 gram er den vanskelig å oppdage fra bakken. Dronen har et høyoppløselig kamera, GPS-antenne og
kontrolleres via satellittsamband.

## Referanser
Audi e-tron GT

**Audi e-tron GT** (2021–) er en romslig og sportslig 4-dørs elbil fra tyske Audi. Den er tegnet av Marc Lichte.

Den deler den nye 800 volt kraftige J1-plattformen med Porsche Taycan. Begge har for eksempel akkurat 290 centimeter avstand mellom for- og bakaksel, og  er jo å regne for GT-biler med god plass til passasjerer og bagasje.  Audien produseres imidlertid i  Böllinger Höfe ved Neckarsulm, og faktisk i samme lokaler der de lager Audi R8.

Systemets effekt med de doble motorene er nesten 600 hestekrefter, fordelt på en firehjulsdrift som i RS-utgaven kan varieres ved boost. Bilens batteri har en ganske god kapasitet, enten 86 eller 93,2 kWt, avhengig av hvordan man ser på det.

Bilen ble vist som konseptbil i 2018, men ved lanseringen i 2021 kostet den i Norge fra 900 000 kroner og opp.  En **RS** med enda flere hestekrefter kostet fra 1,3 millioner.
## Referanser
Vestindien band

Vestindien er et band fra Bergen, Norge. Bandet ble startet i 2009 og ble da omtalt som et "up-and-coming" hardcore band med en 'heavy metal-vri'. Kun ett år etter slippet av EP-en “We are the Lords of Hellfire” i 2011, på tross av at de hadde bygget et solid publikum som ivret etter å oppleve bandets frenetiske konserter, ble bandet lagt dødt.

Noen år etter, gjenoppstod bandet med en betydelig stilendring. 12.2.2021 slapp Vestindien sin debutplate "NULL" via bergenske Dark Essence Records. (Link til utgivelsen.). Debutplaten er en introvert og mindre hardcore-aggressiv tilnærming til musikken. Bandet har nå et uttrykk som er en herlig blend av Black Metal, Punk, og old-school rock'n'roll. Låtene er mørke, desperate, har en god energi og groove. Med sitt debutalbum representerer Vestindien en unike tilbærming til den mørke old-school metal-lyden.

Medlemmer

Torjus Slettsnok - vokal

Simon Skøien - gitar

Pål Eirik Veseth - bass

Karl Johan Johannessen - Trommer
Yrkesfaglig opphenting

**Yrkesfaglig påbygning** er et tilbud i norsk videregående opplæring som gir mulighet for omvalg til Vg2 yrkesfag etter Vg1 studiespesialisering. Tilbudet består av et tilpasset skoleår for elever som har fullført Vg1 studiespesialiser og ønsker omvalg til yrkesfag uten å miste et utdanningsår. Skoleåret under yrkesfaglig påbygning kombinerer de yrkesfaglige programfagene fra Vg1 og Vg2 sammen med fellesfagene på Vg2. Etter fullført Vg2 er eleven kvalifisert for læretid i faget eller Vg3 Påbygging til generell studiekompetanse. 

For å kvalifisere til tilbudet må søkeren ha ungdomsrett til videregående opplæring og prioritere det som førsteønske på søknaden. Videre må søkeren fylle minstekravene med bestått norsk, engelsk, samfunnsfag, fullført matematikk, naturfag, geografi og ha karakteren 1 eller bedre i fremmedspråk.

Tilbudet er unikt til Osloskolen og tilbys innen følgende fagområder ved følgende skoler:
* Etterstad videregående skole: Vg2 kokk- og servitørfag, Vg2 baker og konditor, Vg2 industriteknologi
* Kuben videregående skole: Vg2 barne- og ungdomsarbeiderfag
* Stovner videregående skole: Vg2 overflateteknikk

## Referanser




## Eksterne lenker
* Overgang fra Vg1 studiespesialisering til Vg2 yrkesfag på Vilbli.no
VM i alpint 2021 – Super-G menn

**Super-G for menn** under VM i alpint 2021 ble arrangert 11. februar 2021.

## Resultater
Rennet startet klokka 13.00. 

## Eksterne lenker
*Offisiell resultatliste
Aleksandr Oparin

**Aleksandr Ivanovitsj Oparin** (, født 2. mars 1894 i Uglitsj i keiserdømmet Russland, død 21. april 1980 i Moskva i Sovjetunionen) var en sovjetisk biokjemiker, først og fremst kjent for sin forskning om livets opprinnelse (*[[abiogenese]]*) fra biokjemisk innfannsvinkel.  

## Biografi
Oparin var fra 1920 professor ved Moskvas universitet og ble i 1946 sjef for det sovjetiske vitenskapsakademis biokjemiske institutt. 

Oparin studerte de biokjemiske grunnlag for vekstprosesser, og enzymreaksjoner i vekstceller. Han viste at mange prosesser som benyttes for matvarer er baserte på biokatalyse, og la grunnen for industriell biokjemi i Sovjetunionen.

## Referanser
McLafferty-omorganisering

**McLafferty-omorganiseringen** er en reaksjon observert i massespektrometri under fragmentering eller dissosiasjon av organiske molekyler. Noen ganger blir det funnet at et molekyl som inneholder en keto-gruppe gjennomgår β-spaltning, med gevinst av γ-hydrogenatomet, som først rapportert av Nicholson som jobber i Divisjon for kjemisk fysikk ved CSIRO i Australia. Denne omorganiseringen kan skje ved en radikal eller ionisk mekanisme.

## Reaksjonen
En beskrivelse av reaksjonen ble senere publisert av den amerikanske kjemikeren Fred McLafferty i 1959, noe som førte til at navnet hans ble assosiert med prosessen.

: 

## Referanser
Eksportfinansiering Norge

**Eksportfinansiering Norge** (Eksfin) er en norsk forvaltningsbedrift opprettet 1. juli 2021.

Eksfin erstattet Eksportkreditt Norge og Garantiinstituttet for eksportkreditt fra 1. juli 2021. Bedriften forvalter statlige virkemidler for eksport i form av låne- og garantiordninger.

I mai 2021 ble Tone Lunde Bakker ansatt som administrerende direktør.

Eksfin realiserte i 2023 forventede gevinster av sammenslåingen mellom GIEK og Eksportkreditt Norge og har redusert administrasjonskostnadene med 60 millioner kroner. Eksfin gir ikke tilskudd, men gir garantier og lån på kommersielle vilkår i samarbeid med bank. Eksfins mandat er å gå i balanse på sikt.

Eksfin lanserte i 2023 garanti av bankers kassekreditt til bedrifter. Arbeidskapitalgaranti er tilpasset små og mellomstore bedrifter, og blir brukt av banker som ønsker å tilby sine kunder større rammer. Det første norske foretaket som benyttet arbeidskapitalgaranti var Maritime Robotics fra Trondheim.

Per januar 2025 har Eksfin 195 milliarder kroner i garantirammer og 125 ansatte. Eksfins kunder består av norske eksportører og deres underleverandører, internasjonale kjøpere av norske varer og tjenester, og norske verft og rederier.

Rostein var det første selskapet som fikk utbetalt lån fra Eksportfinansiering Norge til kjøp av skipet  MS «Ro Sailor». Utenlandske kjøpere kan få finansiering til kjøp av norske varer og tjenester. Denne finansieringsordningen blir hyppig brukt for eksempel av utenlandske oppdrettere som kjøper norsk utstyr. 

Eksfin er en del av det statlige virkemiddelapparatet på linje med Innovasjon Norge, Enova og Nysnø. Til forskjell fra de nevnte gir ikke Eksfin tilskudd.

## Se også
* Eksportfinans

## Referanser


## Eksterne lenker
*
Pavel Aleksandrov

**Pavel Sergejevitsj Aleksandrov** (russisk: *Па́вел Серге́евич Алекса́ндров*, også *Paul S. Alexandroff*, født 7. mai 1892 i Bogorodsk utenfor Moskva i Tsar-Russland, død 16. november 1982 i Moskva i Sovjetunionen) var en sovjetrussisk matematiker.

Aleksandrov gjorde fundamentale oppdagelser, blant annet innen mengdelæren og homologiteorien og var en av grunnleggerne av den sovjetiske skole innen topologien.

## Bøker på russisk
* *Александров П. С.* Теория функций действительного переменного и теория топологических пространств // Избранные труды. — М.: Наука, 1978.
* *Александров П. С.* Теория размерности и смежные вопросы. Статьи общего характера // Избранные труды. — М.: Наука, 1978.
* *Александров П. С.* Общая теория гомологий // Избранные труды. — М.: Наука, 1979.
* *Александров П. С.* Введение в гомологическую теорию размерности и общую комбинаторную топологию. — М.: Наука, 1975.
* *Александров П. С.* Введение в теорию групп.  М.: Наука, 1980.
* *Александров П. С.* Введение в теорию множеств и общую топологию. — М.: Наука, 1977.
* *Александров П. С.*, *Пасынков Б. А.*: Введение в теорию размерности. Введение в теорию топологических пространств и общую теорию размерностей. — М.: Наука, 1973.
* *Александров П. С.* Комбинаторная топология. — М.: Физматгиз, 1947.
* *Александров П. С.* Что такое неэвклидова геометрия. — М.: Академия педагогических наук, 1950
* *Александров П. С.* Курс аналитической геометрии и линейной алгебры. — М.: Наука, 1979.
* *Александров П. С., Урысон П. С.* Мемуар о компактных топологических пространствах. — М.: Наука, 1971.
* *Александров П. С.* Первая международная топологическая конференция в Москве. УМН, 1936, том 1, выпуск 1, 260—262 http://mi.mathnet.ru/umn5952
* *Александров П. С.* Топологические теоремы двойственности. Ч.1. Замкнутые множества — М.: АН СССР, 1955.

## Referanser


## Kilder
* Nationalencyklopedin multimedia plus, 2000.
José Maranhão

**José Targino Maranhão** (1933–2021) var en brasiliansk politiker og forretningsmann.

Han var guvernør av Paraíba fra 2009 til 2011. Han var også medlem av Brasils senat fra 2015 til 2021. Maranhão var medlem av partiet Movimento Democrático Brasileiro (MDB).

Maranhão døde 9. februar 2021 etter 71 dager innlagt på hospital Villa Nova Star i São Paulo av covid-19, i en alder av 87 år.

## Referanser


## Eksterne lenker
*
Teateråret 1874

**Teateråret 1874** er en oversikt over hendelser, verk, fødte og avdøde personer med tilknytning til teater i 1874.

## Nye drama

*Jules Verne og Adolphe d'Ennery – *[[Jorden rundt på 80 dager]]* (dramatisering)

## Årets oppsetninger
*6. mars – *Amors Geniestreger* var en oppsetting basert på et lystspill av Henrik Hertz som ble satt opp på Christiania Theater.
*5. april – Urpremiere på Johann Strauss sin operette *[[Flaggermusen]]* (*Die Fledermaus*) på Theater an der Wien.

## Fødsler

## Dødsfall

## Bildeglleri

Somerset_Maugham_(1934).jpg|W. Somerset Maugham(1874–1965)
Aagot_Didriksen_ca._1915_-_Atelier_Rude_-_Oslo_Museum_-_TM.T01911.jpg|Aagot Didriksen(1874–1968)


## Referanser
Gunder Paulsen

**Gunder Paulsen** (født 30. juni 1821 på Sorknes i Grue, død 16. august 1872 i Molde) var en norsk sakfører og forfatter av erindringer, som utkom i 1872 med tittelen *Minder fra Tiden omkring Aaret 1830 til 1848*.

## Liv
Han var sønn av gårdbruker Peder Paulsen og Anne Holmen, og ble først undervist i omgangsskolen. Senere fikk han et års videre skolegang ved en privatskole som var etablert av stortingsmann Christian Svenkerud i Våler. Fra 1838 til 1840 var han ansatt som inkassator på kontoret hos brukseier Jørgen Cappelen Omsted. Etter ytterligere et halvt år ved Svenkeruds skole tok han i 1842 preliminæreksamen og i 1844 norsk juridisk eksamen.

Fra 1844 til 1846 hadde Paulsen flere stillinger, blant annet fullmektig hos prokurator Lie på Kongsvinger og betjent på sorenskriverkontoret i Solør og Odalen. I 1848 ble han fullmektig hos sakfører Knud Andreas Bjørseth i Molde. Han giftet seg med Bjørseths enke Marie Magdalene Width (1812–1881) i 1852. I 1856 ble han autorisert som underrettssakfører og kunne begynne sin egen sakførerforretning. Resten av livet bodde han i Molde.

Paulsen deltok i kommunestyret i Molde, hvor han var ordfører i formannskapet i 1858, 1860 og 1867. I 1859–60 var han suppleant (vararepresentant) til Stortinget.

## Verk
Paulsen nedskrev sine livserindringer, som ble trykt som privattrykk i Molde i 1872 med tittelen *Minder fra Tiden omkring Aaret 1830 til 1848*. Her nevnte han blant annet de «bøddelforretninger og flåeri» han hadde vært vitne til som kontorist hos Omsted. På grunn av de ærekrenkende avsnittene ble nesten alle de 30 eksemplarene supprimert og ødelagt, slik at boken senere var svært sjelden. Historikeren Ludvig Daae skrev ned disse opplysningene i sitt eksemplar av boken: «Denne Bog, hvilken (imod Løfte om discret Benyttelse) er mig foræret af afd. Lensmand i Grue Rolsdorph, hører til de allerstørste Sjeldenheder, idet det meget lille Oplag blev supprimeret og vistnok for den største Deel ødelagt – især af Hensyn til Familien Omsted, som der er omtalt med Frihed. – I sin Tid vil imidlertid Bogen faa sin Betydning som et Interieur-Billede, da Forf. gjør det bestemte Indtryk af subjectiv Sandruhed, og man hos ham vil finde adskillige Ting saaledes omtalte, som de toge sig ud for en bondefødt Præliminarists Øine.»

Preliminaristene var studenter som hadde tatt en form for *[[examen artium]]* uten latin. Paulsens bok gir et sjeldent innblikk i preliminaristenes verden, skrevet av en bondegutt som ville «ud og blive en Storkar» for å «slippe dette tunge Arbeide hjemme». Paulsen skildrer blant annet hvordan de «vanlige» studentene ikke ville vite av preliminaristene og avslo søknaden deres om å bli opptatt i *[[Studentersamfundet]]*.

Paulsens bok ble gjenopptrykt i 1944 med forord av høyesterettsadvokat Arthur Skjelderup, men da uten de ærekrenkende avsnittene.

## Referanser


## Liv
* 
* 
*
Daufødt

**Daufødt** er et norsk pønkrock-band.

Bandet ble i januar 2020 kåret til månedens urørt av NRK P3. De ga ut sitt første album *1000 Island* på plateselskapet Fysisk Format i september 2020.  For albumet vant de Spellemannprisen 2020 i kategorien rock. I 2022 slapp de oppfølgeren *Aromaterapi* som ble tatt imot svært godt av blant annet Aftenposten 

Til tross for å ha gitt ut to album og seks singler på plateselskapet Fysisk Format, omtaler Daufødt seg selv hovedsakelig som et liveband. Bandet har siden oppstarten gjort opptredener blant annet på Trondheim Calling, , Vill Vill Vest og som oppvarmingsband for Sløtface og Honningbarna på Rockefeller Music Hall i Oslo.

## Medlemmer
* Annika Linn Verdal Homme (vokal)
* Mads Antonsen (trommer)
* Eskild Myrvoll (bass)
* Eirik Albrethsen Reithaug (gitar)

## Diskografi

;Singler  
* *Forbudte Frukter* (2019) 
* *Nå rakner alt* (2019)
* *Et eller annet radikalt* (2020)
* *Ingenmannsland* (2020)
* Knekken (2022)
* Dagsverk/Dødsangst/Verkdags (2022)

;Album 
* *1000 Island* (2020)
* Aromaterapi (2022)
* *Eksponeringsterapi* (2023)

## Referanser


## Eksterne lenker
*
Longsight

**Longsight** er en bydel i Manchester i Storbritannia. Bydelen ligger om lag 4,8 km sør for Manchester sentrum.

Longsights innbyggere er av mange forskjellige etnisiteter og området er preget av fattigdom og kriminalitet.

## Demografi
Ved folketellingen i 2011 hadde Longsight 15&nbsp;429 innbyggere; mange var første- eller andregenerasjon innvandrere, spesielt fra Pakistan og Bangladesh. 27,2 % beskrev seg som hvite, 4,2 % som blandet, 55,3 % som asiatiske, 9,8 % som svarte, 1,8 % som arabiske og 1,9 % av annen etnisitet.

## Kriminalitet
Gjengrelatert kriminalitet er et stort problem i området slik det også er i flere andre nærliggende områder i sør-Manchester, for eksempel Rusholme og Moss Side. Siden 1990 har det vært mye vold som grunner i konflikter mellom to rivaliserende gjenger som kjemper om kontroll av området. Det har ført til mange skuddvekslinger og knivangrep og mange har blitt drept. *The Gooch Gang*, fra Moss Side, ble fengslet i 2009, noe som førte til betydelig færre angrep ikke bare i Longsight, men i hele Stor-Manchester. Antall gjengrelaterte skytinger falt fra 120 i 2006 til bare 16 i 2011. I tidlig 2020-årene ser det ut til at gjengkriminalitet vokser igjen med etablering i nærliggende områder av nye voldelig gjenger som *Rusholme Crips* og *AO (Active Only)* som henholdsvis har splittet ut fra de mer kjente *Gooch* og *Doddington* gjengene.

## Musikere fra Longsight
Oasis brødrene Liam and Noel Gallagher ble født i Longsight, men flyttet senere til Burnage.

Longsight nevnes i sangen *Longsight M13* av den lokale sangeren Ian Brown som tidligere var med i the Stone Roses på hans album *[[Solarized]]*. Tittelen gjnespeiler områdets navn og postkode. Sangen ble skrevet av sammen med Browns tidligere bandkompis, gitaristen Aziz Ibrahim, som i 2005 fremdeles bodde i Longsight. Brown nevner også området i Stone Roses sangen *Daybreak* som inneholder linjen: «From Atlanta, Georgia, to Longsight, Manchester».

## Referanser
David Schoen

**David Schoen** (født 1958) er en amerikansk advokat som har spesialisert seg i føderale straffesaker. Han ble sammen med Bruce Castor, oppnevnt som forsvarer for Donald Trump i riksrettssaken mot Trump i 2021.

## Referanser
U16-EM i fotball for menn 1995

**U16-EM i fotball for menn 1995** ble arrangert i Belgia i 1995.

## Deltakere
*
*
*
*
*
*
*
*
*
*
*
*
*
*
*
*

## Sluttspill

## Referanser
Fivelandselva kraftverk

**Fivelandselva kraftverk** er et vannkraftverk i Sauda kommune i Rogaland.

Det er et elvekraftverk som utnytter et fall på 244 meter i Fivelandselva.

Installert effekt er 3,1 MW fra en ET peltonturbin. Årsproduksjon er 8,5 GWh.

## Referanser


## Kilder
* 
* NVE vannkraftdatabase
* Småkraft AS
Gini Alhadeff

**Gini Alhadeff** (født 7. september 1951) er en italiensk-egyptisk designer, journalist, redaktør, forfatter og oversetter.

## Bakgrunn og privatliv
Alhadeff er født og oppvokst i Alexandria i Egypt av italienske foreldre. Faren, Carlo Alhadeff, ledet selskapet Olivetti i de ulike landene familien bodde. Alhadeff nedstammer fra en velstående familie. Tanten hennes etablerte det fremtredende motehuset Krizia, og fetteren virket som katolsk prest. Hun er sefardisk-jødisk, men ble oppdratt som katolikk. Hun gikk i fransk barnehage i Khartoum, lærte engelsk i Tokyo, og fullførte videregående skole i Firenze i Italia. 

Senere tok hun kunstutdannelse i London ved Harrow School of Art og ved Pratt Institute i New York.

Hun startet å arbeide i USA på 1980-tallet. 

## Profesjonelle virke
Alhadeff har redigert og oversatt Fleur Jaeggys historiesamling og den amerikanske antologien til den italienske poeten Patrizia Cavalli: *My Poems Won`t Change the World*.

Alhadeff grunnla magasinet XXIst Century. Hun har bidratt med anmeldelser og artikler i den italienske utgaven av Elle og til magasinene Travel+Leisure, Bidoun, The Drawbridge, *Architectural Digest, House and Garden, Library Journal, New York Times Magazine, Town and Country Monthly* og T Magazine.

Hun har skrevet bøkene *The Sun at Midday: Tales of a Mediterranean Family* (1997) og *Diary of a Djinn* (2003)*.*  

I 2004 fikk Alhadeff Mexicos Pluma de Plata pris for journalistikk. I 2018 fikk Alhadeff Florio-prisen for sin oversettelse av Fleur Jaeggys *I am the Brother of XX.*

Alhadeff var assistenten til Giorgio Armani i fire år. Hun virket tidligere også som designer i Milano.

Hun er bosatt i New York City.      

## Referanser
Østerbø kraftverk

**Østerbø kraftverk** er et vannkraftverk i Høyanger kommune i Vestland.

Kraftverket utnytter et fall på 583 meter. Nykjevatnet er regulert som magasin. Det er i tillegg overføringer fra flere elver i området.

Kraftverket ligger 600 meter inn i fjellet ved Østerbøvatnet.

Installert effekt er 48 MW fra en peltonturbin. Årsproduksjon er 165 GWh.

## Referanser


## Kilder
* 
* NVE vannkraftdatabase
* SFE

## Eksterne lenker
* NRK: Her blir over 100 år gamle vasskraftplaner realiserte
* E24: Skanska bygger Østerbø kraftverk for 350 millioner kroner
Sangenuten

**Sangenuten**, 1189 moh, er en avrundet fjelltopp i Ål i Buskerud fylke. Sangefjellet med Rødungen området er et hytteområde med grusveg, bom med avgift.

Sendemasten på toppen ble bygget i 1971, som hovedsenderen i Hallingdal, matet fra Gaustadtoppen. I dag sender senderen kun radio.
U16-EM i fotball for menn 1997

**U16-EM i fotball for menn 1997** ble arrangert i Tyskland i 1997.

## Deltakere
*
*
*
*
*
*
*
*
*
*
*
*
*
*
*
*

## Finale

## Referanser
Bjørgelva kraftverk

**Bjørgelva kraftverk** er et vannkraftverk ved Solbergfjorden i Sørreisa kommune i Troms.

Det er et elvekraftverk som utnytter et fall på 232 meter i Bjørgelva.

Installert effekt er 2,5 MW. Årsproduksjon er 7,8 GWh.

## Referanser


## Kilder
* 
* NVE vannkraftdatabase
* Tinfos
* Cloudberry 

## Eksterne lenker
*  Folkebladet: Nå er den første strømmen fra Bjørgelva levert (bilde)
Lars H. Smedsrud

**Lars H. Smedsrud** (født 1969)
er en norsk oseanograf som er professor ved Geofysisk Institutt og Universitetet i Bergen 
 og professor II ved Universitetssenteret på Svalbard. Han er en fysisk oseanograf med fokus på Polhavet, Polynjaer, Weddellhavet, sjøis og isbremmer. Smedsrud har deltatt på vitenskapelige tokt mange ganger, både i Nordishavet, Barentshavet, i fjordene på Svalbard, og gjort feltarbeid på Fimbulisen i Antarktis. Flere av artiklene han har skrevet er sitert av FNs klimapanel.  

Han har publisert over 50 artikler i internasjonale vitenskapelige tidsskrift og er omtalt i over 80 oppslag i nasjonal og internasjonal presse.

## Utvalgte vitenskapelige artikler
*Årthun, M., Eldevik, T., Smedsrud, L. H., Skagseth, Ø., & Ingvaldsen, R. B. (2012). Quantifying the influence of Atlantic heat on Barents Sea ice variability and retreat. Journal of Climate, 25(13), 4736–4743.
*Smedsrud, L. H., Esau, I., Ingvaldsen, R. B., Eldevik, T., Haugan, P. M., Li, C., ... & Sorokina, S. A. (2013). The role of the Barents Sea in the Arctic climate system. Reviews of Geophysics, 51(3), 415–449.
*Zygmuntowska, M., Rampal, P., Ivanova, N., & Smedsrud, L. H. (2014). Uncertainties in Arctic sea ice thickness and volume: new estimates and implications for trends. The Cryosphere, 8(2), 705–720.
*Onarheim, I. H., Eldevik, T., Årthun, M., Ingvaldsen, R. B., & Smedsrud, L. H. (2015). Skillful prediction of Barents Sea ice cover. Geophysical Research Letters, 42(13), 5364–5371.
*Smedsrud, L. H., Halvorsen, M. H., Stroeve, J. C., Zhang, R., & Kloster, K. (2017). Fram Strait sea ice export variability and September Arctic sea ice extent over the last 80 years. The Cryosphere, 11(1), 65–79.
*Onarheim, I. H., Eldevik, T., Smedsrud, L. H., & Stroeve, J. C. (2018). Seasonal and regional manifestation of Arctic sea ice loss. Journal of Climate, 31(12), 4917–4932.

## Referanser
Thorger Stahl

**Thorger Stahl** (født 30. november 1914 på Rjukan, død 9. mai 2002) var en norsk industriarbeider og motstandsmann. Han var til sjøs fra 1932 til 1938, da han gikk i land og tok maskinistskolen i Oslo. Han fikk så arbeid på Akers mekaniske (maskinverkstedet), og ble tidlig i krigen med i en Milorg-gruppe hvor han ble leder for en gruppe på 5-6 mann. Han drev med våpenopplæring.

Våren 1942 hørte han rykter om at alle maskinister ville bli beordret til ubåtbunkere i Bergen eller Trondheim. Sammen med sin forlovede, Mirjam Kristiansen, valgte han å flytte til Porsgrunn, hvor de giftet seg 12. september samme år. Noen hadde ordnet det slik at han fikk jobb på HEFA (Herøya Fabrikker).

I januar 1944 ble han arrestert og sendt til Grini. Årsaken til at han ble arrestert var at hans tidligere gruppe i Oslo hadde sprukket. I april 1944 ble han sendt til Sachsenhausen hvor han ble til krigens slutt. Han kom hjem via Sverige med De hvite bussene.

Etter krigen bosatte familien seg på Herøya. HEFA ble innlemmet i Norsk Hydro, hvor han arbeidet til han gikk av med pensjon. Fra tidlig på 1950-tallet var han formann for mekanisk vedlikehold i MGO fabrikken (Bygg 103). I flere perioder av sitt liv var han preget med nerver som følge av sine opplevelser under krigen.

## Referanser
Stardalen kraftverk

**Stardalen kraftverk** er et vannkraftverk i Stardalen i Sunnfjord kommune i Vestland.

Det er et elvekraftverk som utnytter et fall på 62 meter i Stardalselva.

Installert effekt er 17,4 MW fra tre francisturbiner. Årsproduksjon er 50 GWh.

Tinfos AS er utbygger. Finske SV Vattenkraft overtar kraftverket når det er ferdig, Bekk og Strøm skal stå for driften.

## Referanser


## Kilder
* 
* NVE vannkraftdatabase

## Eksterne lenker
* NTB: Snart får 2500 husstander strøm fra Jostedalsbreen
* Anleggsmaskinen: Her starter Dvergsdals største jobb
* Cadre om Stardalen
* Bystøl om Stardalen kraftverk
Echo Voyager

***Echo Voyager*** er et autonomt undervannsfartøy (AUV) bygget av Boeing.

Arbeidet på *Echo Voyager* begynte på Boeing Phantom Works i 2011 med mål om å forbedre et tidligere AUV-design for et bemannet støttefartøy fra en utholdenhet av bare et par dager, og kort rekkevidde. *Echo Voyager* er ment for operasjoner på en dybde på opp til , med en rekkevidde på opp til  og en varighet på seks måneder. *Echo Voyager* er drevet av et hybrid diesel-elektrisk system&mdash;neddykket, hvor det brukes batterier som lades av en diesel-drevet generator i overflatestilling til fremdrift. Systemet har en effekt på ca , og tillater *Echo Voyager* å reise neddykket i flere dager på en gang med en hastighet på . Det  lange fartøyet er designet for å være tilpasningsdyktig til enten militær eller kommersielt bruk, med en nyttelast på  i lengde og en bredde på .

## Referanser